จักรพรรดินีเซี่ยวหยวนจิง

**จักรพรรดินีเซี่ยวหยวนจิง** (จีน: 孝淵景皇后; ค.ศ. 1427–ค.ศ. 1507) เป็นจักรพรรดินีในราชวงศ์หมิง ทรงอภิเษกสมรสกับจักรพรรดิจิงไท่ ประสูติในสกุลหวัง

## พระราชประวัติ

### รัชศกเซวียนเต๋อ
พระนางประสูติในปีค.ศ. 1427 ณ กรุงซุ่นเทียน มาจากสกุลหวัง

### รัชศกเจิ้งถ่ง
ค.ศ. 1445 จักรพรรดิหมิงอิงจงมีพระราชประสงค์ให้หาพระชายาให้กับเจ้าชายเฉิงอ๋อง องค์ชายจู ฉีอวี้ ส่งผลทำให้ในปี ค.ศ. 1449 พระนางจึงได้ทรงอภิเษกสมรสกับเจ้าชายเฉิงอ๋อง องค์ชายจู ฉีอวี้ และได้รับพระอิสริยยศเป็น"**เฉิงหวางเฟย**" หรือเจ้าหญิงเฉิง พระชายา 
### รัชศกจิ่งไท่

ในปีเดียวกันนั้นเอง จักรพรรดิหมิงอิงจงถูกพวกมองโกลจับไปเป็นเชลย พระพันปีหลวงซางเซิ่งจึงทรงเลือกองค์ชายจู ฉีอวี้ ผู้เป็นพระอนุชาของจักรพรรดิหมิงอิงจง ให้เสด็จขึ้นครองราชย์เป็นจักรพรรดิจิ่งไท่ จักรพรรดิจึงสถาปนาพระนางเป็นจักรพรรดินี พระนางให้การประสูติพระราชบุตรสองพระองค์ เป็นพระราชธิดาล้วน

ในเดือนพฤษภาคม ปีค.ศ. 1452 จักรพรรดิได้ประกาศให้พระราชโอรสของพระสนมหาง ขึ้นเป็นรัชทายาท สถาปนาพระสนมหางเป็นจักรพรรดินีซู่เซี่ยว พระนางจึงถูกปลดจากจักรพรรดินี  

เมื่อหลังจากถูกถอดจากพระอิสริยยศ พระนางจึงดำรงพระชนม์ชีพอย่างเงียบสงบ ในพระราชวังต้องห้าม  

### รัชศกเทียนซุ่น
ปี ค.ศ. 1457 พระนางทรงรอด จากการที่พระสนมของจักรพรรดิจิ่งไท่ต้องฆ่าตัวตาย ด้วยเพราะพระนาง เคยทรงช่วยเหลือพระราชบุตรของจักรพรรดิหมิงอิงจงเอาไว้ ซึ่งต่อมาคือจักรพรรดิเฉิงฮว่า ให้หลบหนีจากจักรพรรดิจิ่งไท่ เหตุนี้เองจักรพรรดิจึงทรงสถาปนาพระนางเป็นเจ้าหญิงเฉิง พระชายา คืนพระอิสริยยศเดิมเมื่อครั้งทรงเป็นพระชายาในเจ้าชายเฉิงอ๋อง

พระนางเป็นที่เคารพอย่างมากสำหรับพระนางโจว และทรงสนิทกับพระนางเฉียนเป็นอย่างยิ่ง ครั้งใดที่มีงานเลี้ยงพระพันปีหลวงเชิ่งเลี่ยฉือโซ่วกับพระนางเฉียนมักมาเชิญพระนางเสมอ

### รัชศกเฉิงฮว่า
ปี ค.ศ. 1464 จักรพรรดิเฉิงฮว่าเสด็จขึ้นครองราชย์เป็นจักรพรรดิ ทรงปฏิบัติต่อพระนางด้วยความเคารพ และสำนึกในบุญคุณพระนางเสมอ ทั้งนี้ยังทรงเห็นพระทัยในพระนาง หากจะทรงออกจากพระราชวังต้องห้ามก็มิทราบว่าจะประทับ ณ แห่งหนใด จึงให้พระนางกับองค์หญิงกู่อันพระราชธิดา ประทับอยู่ในพระราชวังต้องห้ามต่อไป

### รัชศกหงจื้อ
ปี ค.ศ. 1488 จักรพรรดิหงจื้อทรงให้ความเคารพพระนางเช่นเดียวกับจักรพรรดิเฉิงฮว่า แต่พระนางทรงประทับในพระตำหนักเงียบ ๆ ทั้งนี้จักรพรรดิหงจื้อยังทรงพระราชทานที่ดินทั้งหมด 1,250 ไร่ แด่พระนาง โดยในอดีตเป็นที่ดินของจักรพรรดิจิ่งไท่ ผู้เป็นพระราชสวามี หลังจากนั้น 3 ปี คือปี ค.ศ. 1491 พระราชธิดาพระองค์เดียวที่ทรงพระชนม์ คือองค์หญิงกู่อัน เสด็จสิ้นพระชนม์ลง สร้างความโทมนัสต่อพระนางเป็นที่สุด

### รัชศกเจิ้งเต๋อ
ปี ค.ศ. 1506 พระนางเสด็จสิ้นพระชนม์ลง จักรพรรดิเจิ้งเต๋อจึงสถาปนาพระนางขึ้นเป็น **จักรพรรดินีเจินฮุ่ย อันเหอจิ่ง** (貞惠安和景皇后) พิธีพระศพถูกจัดอย่างยิ่งใหญ่ ในฐานะอดีตจักรพรรดินีแห่งราชวงศ์หมิง ณ สุสานจิ่งไท่ ในสุสานจินซาน และฝังพระศพคู่กันกับจักรพรรดิจิ่งไท่ โดยทรงดำรงพระชนม์ชีพยาวนานถึง 7 รัชศก  อันได้แก่ เซวียนเต๋อ -เจิ้งถ่ง - จิ่งไท่ - เทียนซุ่น - เฉิงฮว่า - หงจื้อ - เจิ้งเต๋อ

### รัชศกหงกวง
พระนางได้รับการสถาปนาพระสมัญญานามโดยจักรพรรดิหงกวง ขึ้นเป็น**จักรพรรดินีเซี่ยวหยวนจิง**

## พระเกียรติยศ

*ในรัชสมัยจักรพรรดิเซวียนเต๋อ ( ครองราชย์ ค.ศ.  1425 – ค.ศ. 1435 )
**ท่านหญิงหวาง (汪氏; ตั้งแต่ ค.ศ. 1427)
*ในรัชสมัยจักรพรรดิเจิ้งถ่ง ( ครองราชย์ ค.ศ.  1435 – ค.ศ. 1449 )
**เจ้าหญิงเฉิง พระชายา (郕王妃; ตั้งแต่ ค.ศ. 1445)
*ในรัชสมัยจักรพรรดิจิ่งไท่ ( ครองราชย์ ค.ศ.  1449 – ค.ศ. 1457 )
**จักรพรรดินี (皇后; ตั้งแต่ 22 กันยายน ค.ศ. 1449)
*ในรัชสมัยจักรพรรดิเทียนซุ่น ( ครองราชย์ ค.ศ.  1457 – ค.ศ. 1464 )
**เจ้าหญิงเฉิง พระชายา (郕王妃; ตั้งแต่ ค.ศ. 1457) คืนพระอิสริยยศเดิม
*ในรัชสมัยจักรพรรดิเจิ้งเต๋อ ( ครองราชย์ ค.ศ.  1505ื– ค.ศ. 1521 )
**จักรพรรดินีเจินฮุ่ยอันเหอจิ่ง (贞惠安和景皇后; ตั้งแต่ ค.ศ. 1507)
*ในรัชสมัยจักรพรรดิหงกวง (ครองราชย์ ค.ศ. 1644 – ค.ศ. 1645)
**จักรพรรดินีเซี่ยวหยวน ซูอี้ เจิ้นฮุ่ย อานเหอ ฟูเทียน กงเชิ่ง จิง (孝淵肅懿貞惠安和輔天恭聖景皇后; ตั้งแต่ ค.ศ. 1644)

## อ้างอิง

หมวดหมู่:จักรพรรดินีราชวงศ์หมิง